Animea ludo instruas Esperanton sub alia nomo
#000000
Survoje hejmen de lernejo japana knabino subite trovas sin en nekonata loko, kie ĉiuj parolas fremdan lingvon. La lingvo nomiĝas Juliamo, kaj ŝi devas lerni ĝin por trovi la vojon hejmen. Tiel komenciĝas la rakonto en komputila ludo, kiu instruas al la ludantoj Esperanton sub kaŝnomo.
#000001
Interreto jam proponas multajn novajn manierojn por instrui Esperanton kaj allogi novajn homojn al la lingvo. Sed nun aperis tute nova ilo por disvastigi la lingvon: animea videoludo. Antaŭ du jaroj, la firmao SukeraSparo (kies nomo venas el Esperanto) kreis japanlingvan ludon pri junulino perdita en mondo kie oni parolas nur Esperanton. Ŝi (kaj la ludanto) devas lerni Esperanton por pluvivi en ludo, kiu estas samtempe amuza kaj eduka. La firmao MangaGamer ĵus eldonis anglan tradukon de la ludo, kun la nomo The Expression: Amrilato.
#000002
Libera Folio petis ilin rakonti pli pri la ludo. Al la demandoj respondis Michael Hogan, kiu tradukis la ludon al la angla, redaktoro Tania Jensen, kaj Craig Donson, unu el la programistoj de la anglalingva versio.
#000003
Kial oni elektis Esperanton kiel la lingvon por la ludo?
#000008
– Mi kredas ke ĉi tiu unika defio por japanaj ludantoj estis la ĉefa kialo por la kreo de la ludo. Kvankam Esperanto estas la plej parolata planlingvo, ĝi malofte aperas en la ĉefaj amaskomunikiloj. Tio donas senton de noveco al japanaj ludantoj. La deziroj de Rin lerni Juliamon kaj Ruka lerni la japanan, kune kun la kreskantaj romantikaj sentoj inter ili, kreas la unikan premison de la rakonto. La konateco de adoleskanta romantika kaj isekai rakontoj (kie roluloj estas nevole elprenitaj en alternativan universon) por la japana ludantaro faciligas la edukan rolon de Esperanto en la rakonto.
#000012
Kiom da Esperanto oni lernos per la ludo?
#000013
– Kelkfoje en la rakonto, Rin ricevas lecionojn pri la fundamentoj de la lingvo, kiuj estas rektaj paraleloj al Esperanto. Helpiloj estas montrataj en la ekrano de la ludo. Ankaŭ estas interagaj kvizoj, kiuj testas la scion de Rin – kaj tiujn de la ludanto. Temoj por la kvizoj inkluzivas nombrojn, strukturon de frazoj, kutimajn frazojn kaj korpopartojn. Oni povas refari la lecionojn iam ajn ekster la rakonto per la “studada maniero” de la ĉefa menuo. Ankaŭ malgranda vortaro ankaŭ estas uzebla kaj enhavas vortojn kaj ekzemplajn frazojn, el kiuj multaj ne estas uzataj en la ludo mem.
#000017
– La alfabeto de Juliamo enhavas literojn kiuj similas al la latina alfabeto, kion Rin rimarkas kiam ŝi studas ĝin. Eblas ŝanĝi la alfabeton de Juliamo al la alfabeto de Esperanto, kio plifaciligos la lernadon por la ludanto. Se la ludanto volas, eblas preterpasi la kvizojn kaj atenti nur pri la rakonto, kaj eblas fari la kvizojn kaj lecionojn iam ajn. Post la fino de la ludo, aperos traduko de ĉiuj paroloj en Juliamo, kio instigas al multfoja reludado de la ludo.
#000018
La du ĉefroluloj estas samseksemulinoj, ĉu la ludo havas pozitivan mesaĝon pri GLAT-uloj?
#000019
– La amrilato inter Rin kaj Ruka ne estas pridemandata aŭ iel trakata kiel malordinara – neniu atento estas donita al ilia sekso, nek estas ajna provo kaŝi ilian amrilaton. De la rakontado ĝis la nomo de la lingvo, ĉiuj elementoj kreas ampleksan pozitivan mesaĝon pro amrilatoj en nekutimaj cirkonstancoj pro la atento al romantiko inter du junulinoj kiuj iĝas intimaj dum la progreso de la rakonto.
#000023
Amo estas grava temo en la ludo, sed ĉu la ludo estas erotika?
#000024
La ludo estis lanĉita en la 13-a de junio kaj estas aĉetebla ĉe MangaGamer kaj ĉe GOG. La eldonejo proponas la ludon kiel senpagan donacon al ĉiuj asocioj kiuj instruas Esperanton. Simple sendu retmesaĝon al .
#000029
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000030
kelkajn mistajpon indas korekti 🙂
#000032
Tre interesa temo! kaj bone verkita artikolo. Mi volas vidi pli da tiaj artikoloj en LF
#000033
Vidinte la titolbildon (kaj leginte, ke temas pri kreskanta amrilato inter la ĉefroluloj) mi legis la jenan aserton: “Estas neniu erotikaĵo en la ludo.”
#000034
Ŝajne iu ne scias, kion signifas “erotika” — aŭ mi aŭ la SukeraSparuloj.
#000035
Steam estas unu el la plej grandaj vendejoj de komputilaj ludoj. Ĝi devis vendi tiun ludon, sed prokrastis, ŝajne pro seksuma enhavo: 
#000036
Hm. Nun mi tamen kontrolis la signifon de “erotika”. Sub la unua signifo Reta Vortaro diras: “Priama, temanta pri la amo”. Laŭ tio do la ludo kompreneble estas erotika.
#000037
Laŭ PIV, tiu difino estas “arkaismo”. La alia difino estas “Esprimanta seksan volupton”.
#000038
Ah. Mi do ne ĝisdatigis mian version de Esperanto. Kiom ofte oni devas ĝisdatigi? Ĉu sufiĉas unufoje monate?
#000039
Vi ne bezonas ĝisdatigi; se vi aktive uzas la lingvon, tio okazas aŭtomate.
#000040
Sed verŝajne estas ĉiuokaze pli bone, ke mi ĉesu aktive uzadi. Esperanta komunumo pli kaj pli disfalas kaj la ruinaĵoj pli kaj pli freneziĝas.
#000042
La ludo nun estas aĉetebla ĉe Steam, ĉe la sama ligo. Oni indikas, ke estas nudeco en la ludo.
#000043
Min interesas la frazo en la intervjuo “Kvankam Juliamo estas fikcia lingvo kun fikciaj elementoj, ĝi estas tre simila al Esperanto”.
#000044
Se oni reklamas la ludon kiel lernilon por Esperanto, estas grave scii la detalojn de tiu “simila al”. Certe la fantazia alfabeto estas unu afero. Sed kiuj estas la aliaj ŝanĝoj, kiuj malebligas al la teamo diri “ĝi estas fikcia lingvo en la ludo, sed ĝi efektive estas Esperanto”?
#000045
Mi tre ŝatus vidi priskribon kaj liston de tiuj ŝanĝoj.
#000046
Ĉu iu povus klarigi al mi ĉu estis iu urĝa kialo ekuzi la kaŝnomon de la lingvo anstataŭ la veran nomon – Esperanto? Interesas min ankaŭ kiamaniere la ludantoj de la ludo povas poste trovi la ligon de la Juliamo kun Esperanto?
#000047
Simpla kaj rapida uzo de kutima serĉmotoro en la reto, montras, ke temas pri “pulĉinela sekreto”, sekreto tuj konigita al la publiko de la aktoro mem. La informo aperas tuj en la vikipediaj artikoloj... en la dua linio en la angla ( ) , en la tria en la japana ( )
#000048
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000052